חוק ניירות ערך (תיקון מס' 59), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2544, עמ' 690, 2016-04-06T00:00:00+03:00
חוק ניירות ערך (תיקון מס' 59), התשע"ו-2016 (להלן - התיקון), התקבל בקריאה השנייה והשלישית ביום י''ח באדר ב' התשע"ו (28 במרס 2016). התיקון מתקן את ההסדר הקבוע בחוק ניירות ערך, התש''ח-1968 בעניין העברת מידע בין רשות ניירות ערך לבין רשות ניירות ערך זרות ומתאים אותו לשינויים שנעשו ברבות השנים בדינים אחרים הנוגעים לרשות לניירות ערך. הובהר שהסיוע לרשויות זרות הוא גם בקשר לפיקוח על ביצועם של דיני ניירות ערך, רוככו סמכויות הרשות בהקשר של פיקוח במסגרת סיוע לרשות חוץ בהתאם לסמכויות הנתונות לרשות בפיקוח המינהלי. כמו כן נקבעה הסמכה מקבילה בדומה לסמכות של המפקח על הבנקים ושל הממונה על שוק ההון ביטוח וחיסכון לגלות לאותם מאסדרים ידיעה או מסמך המתבקשים לצורך מילוי תפקידם – כפי שאלה מגלים לראש רשות ניירות ערך. תיקונים נוספים הם הסמכת שר האוצר לקבוע הוראות שבהתקיימן תהיה רשות ניירות ערך מוסמכת לקבוע כללים לעניין יישום בתשקיף או בדוחות לעניין יישום תקן דיווח כספי בין לאומי טרם מועד תחילתו המחייב של התקן.